عسو أوباسلام، هو واحد المقاوم مغربي أمازيغي من لقبايل د آيت عطا ،تولد ف 1890 م بقصر "تاغيا "ف لجنوب د تنغير. عسو أوباسلام كان متصوف وزعيم ذكي بزاف أو هادشي راجع للدور القيادي ديال بًاه لي تاثر بيه بزاف. ف 1919 ت تعين أو هو مزال  صغير (29 سنة) شيخ د قبيلة " إيلم شان" ،كان معروف على عسو أوباسلام المحاربة ديالو للإستعمار الفرانساوي أو كان الزعيم أو القائد ديال المقاومة المغربية بالجنوب الشرقي. عسو دخل فبزاف ديال المعارك مع القوات ديال فرانسا. أشهر وحدا فيهم هي المعركة د بوݣافر لي كانت ف 1933 . فديك المعركة ربحوا المغاربة إنتصار ساحق على لفرانساويين أوخلاًت أوباسلام إتعرف فالعالم كلًو أو إتحسب ليه آلف حساب أوحساب. توفى المقاوم المغربي عسو أوباسلام نهار 16 غشت 1960م من بعد واحد الصراع طويل مع لمرض ديال السكار، أو تدفن فالمقبرة لي تدفنو فيها كًاع جدودو بالجماعة ديال تاغيا المشان. عسو أوبسلام - خيمة عسو أوبسلام القائد العسكري والسياسي المفاوض - صفحة خالدة من تاريخ المقاومة. - ملفات تادلة (2014)